Elnyelte az óriáshullám a gyermeket | vhegy
Elnyelte az óriáshullám a gyermeket
Nagyapja karjaiból ragadott el egy 20 hónapos kisgyermeket egy óriási hullám az észak-spanyolországi Naviában, miközben a viharos tenger partján sétáltak - közölte a spanyol sajtó kedden.
Óriáshullámok Asztúria partjainál — Fotó: J.L. Cereijido/EFE
A gyerek után nagy erőkkel kutatnak a vízi mentők, de egyelőre nem találják.
A család azért ment a partra, hogy megnézzék a viharos időjárás miatti hatalmas, csaknem 10 méteres hullámokat, noha a hatóságok riasztást adtak ki, és kérték, hogy mindenki maradjon távol a parttól, mert veszélyes lehet.
Szemtanúk elmondása szerint a kisgyerek, édesapja és nagyapja egy szűkebb partszakaszon haladt, amikor egy hatalmas hullám fellökte és a tengerbe rántotta őket, a gyereket pedig kitépte a nagyapa karjaiból. A felnőttek is nehezen menekültek ki a vízből, a gyereknek pedig nyoma veszett.
Címkék: Asztúria, baleset, extrém időjárás, Navia, óriáshullám, Spanyolország